L'energia

- Inici
- Introducció i objectius
- Instruccions i coneixements previs
- Energies renovables
- Tasques
- Fusió nuclear
- Activitat cooperativa
  - Avaluació

« Anterior | Pàgina 3 de 8 | Següent »

# Instruccions i coneixements previs

## Instruccions

Logotip energies renovables, de Melanie Maecker-Tursun (CC BY-SA 4.0)

Per seguir aquesta unitat sobre l'energia, hauràs de fer una sèrie de tasques que es troben a continuació. Per poder-les desenvolupar, t'hauràs de basar en el contingut treballat a l'aula, però també en els recursos que es vagin aportant.

## Pas 1

Revisa els continguts fets a l'aula.

## Pas 2

Desenvolupa les activitats en el mateix ordre en què apareixen.

## Pas 3

En cas de verificar algún error en la resposta, es recomana repetir la qüestió, rumiant prèviament la causa del possible error.

##

L'energia és la capacitat que tenen els cossos de produir un treball i de produir canvis en ells mateixos on en d'altres cossos. La seva unitat en el Sistema Internacional és el joule (J), encara que sovint s'utilitzen múltiples del joule (com el kJ) o també altres unitats, com la caloria.

## Coneixements previs

Has d'indicar si les següents qüestions son certes o falses.

### Qüestió 1

1. La gent està exagerant la problemàtica mediambiental que ha creat i està creant l'ús dels combustibles fòssils (carbó i derivats del petroli), ja que la natura té el poder de regenerar-se.

Veritat Mentida

#### Retroacció

Mentida

És fals, ja que tot el diòxid de carboni que es va fixar a la Terra durant milions i miliions d'anys s'ha alliberat de cop a l'atmosfera, la qual cosa ha fet pujar la temperatura mitjana de la Terra, amb efectes devastadors sobre el clima.

### Qüestió 2

2.- Les energies renovables poden ser una solució viable com a substituts dels recursos fòssils. Per això, no cal que modifiquem els nostres estils de vida, com, per exemple, intentar utilitzar més el transport públic, compartir vehicles o limitar l'ús dels electrodomèstics i la llum domèstica.

Veritat Mentida

#### Retroacció

Mentida

És fals, ja que, encara que s'estan buscant solucions i desenvolupant alternatives a l'ús del petroli i del carbó, és molt important que també modifiquem els estils de vida per minimitzar el consum d'energia en tot allò que es pugui.

### Qüestió 3

3.- El desenvolupament de les energies renovables és una qüestió global i de gran rellevància per a les generacions futures.

Veritat Mentida

#### Retroacció

Veritat

És cert, ja que el desenvolupament de les energies renovables és imprescindible per combatre el canvi climàtic i limitar els seus efectes devastadors per a la humanitat.

Llicenciat sota la Llicència Creative Commons Reconeixement CompartirIgual 4.0

« Anterior | Pàgina 3 de 8 | Següent »

Creat amb eXeLearning (Finestra nova)